Παιδαγωγική και Διδακτική Επάρκεια

Ο Πρόεδρος υπενθυμίζει στο σώμα ότι στη Γ.Σ. 249/15.5.2019 όπου εγκρίθηκε η αναθεώρηση του Προγράμματος Σπουδών αποφασίστηκε η δημιουργία μιας νέας κατηγορίας μαθημάτων Π.Κ. (Παιδαγωγικής Κατάρτισης).

Κατόπιν αυτού και σύμφωνα με το άρθρο 2 παρ. 3 του Ν. 3848/2010 όπως τροποποιήθηκε με το άρθρο 36 παρ. 22 του Ν. 4186/2013, το άρθρο 111 του Ν. 4457/2018, το άρθρο 20 του Ν. 4559/2018 και την 144/21.12.2018 απόφαση της Συγκλήτου του Πανεπιστημίου Πατρών η Γ.Σ. αποφάσισε ομοφώνως Παιδαγωγική και Διδακτική Επάρκεια να δοθεί στους αποφοίτους του Τμήματός μας με ακαδ. έτος εισαγωγής 2019-20 και εφεξής με την παρακολούθηση και επιτυχή εξέταση α) του παρακάτω μαθήματος κορμού του ΠΠΣ

1. Διδακτική του θεάτρου Ι: Εισαγωγή στη θεατρική αγωγή (θεωρία και πρακτική)

και β) με την παρακολούθηση και επιτυχή εξέταση τριών (3) μαθημάτων επιλογής της κατηγορίας ΠΚ από τα παρακάτω μαθήματα:

1. Το θέατρο για παιδιά και εφήβους
2. Υποκριτική στο πλαίσιο του θεάτρου στην εκπαίδευση
3. Χορολογία στο χορό και στο θέατρο με έμφαση στην παιδαγωγική διάσταση
4. Αγωγή του λόγου Ι
5. Διαθεματικές προσεγγίσεις του μαθήματος της μουσικής με έμφαση στη θεατρική αγωγή
6. Θέατρο σκιών στην εκπαίδευση
7. Παιδαγωγική κατάρτιση Ι: Γνωστική ανάλυση της μάθησης στην εκπαίδευση
8. Παιδαγωγική κατάρτιση ΙΙ: Εξελικτική ψυχολογία
9. Όροι και συντελεστές της παράστασης ΙΙΙ: Σκηνική απόδοση μη θεατρικών κειμένων στην εκπαίδευση
10. Όροι και συντελεστές της παράστασης IV: Αυτοσχεδιασμός και επινόηση κειμένου στην εκπαίδευση
11. Μουσικό θεατρικό παιχνίδι στην πρωτοβάθμια εκπαίδευση
12. Θεατρική αγωγή στην πρωτοβάθμια εκπαίδευση σε συνδυασμό με τη διδασκαλία της αγγλικής γλώσσας
13. Διδακτική του θεάτρου ΙΙ: Το θέατρο και το δράμα στην πρωτοβάθμια εκπαίδευση
14. Διδακτική του θεάτρου ΙΙΙ: Το θέατρο και το δράμα στη δευτεροβάθμια εκπαίδευση
15. Αγωγή του λόγου ΙΙ

Η ύλη των ανωτέρω μαθημάτων, όπως έχει καταγραφεί και στο περίγραμμά τους, σχετίζεται με τη διδακτέα ύλη των θεατρικών μαθημάτων που διδάσκονται στην πρωτοβάθμια και δευτεροβάθμια εκπαίδευση.

Στη διδασκαλία των μαθημάτων αυτών, προκειμένου να αναδειχθούν τα ιδιαίτερα στοιχεία παιδαγωγικής και διδακτικής που εμπεριέχουν, δίνεται έμφαση στην ιστορική τους εξέλιξη και την ανάπτυξη του γνωστικού τους αντικειμένου. Ιδιαίτερη προσπάθεια καταβάλλεται για την ενεργή συμμετοχή των φοιτητών, ώστε να εξασφαλίζεται η διδακτική εμπέδωση των βασικών εννοιών κάθε μαθήματος και οι φοιτητές να αποκτούν όλες εκείνες τις δεξιότητες που τους καθιστούν ικανούς δασκάλους στην πρωτοβάθμια και δευτεροβάθμια εκπαίδευση.

Το ανωτέρω μάθημα κορμού είναι υποχρεωτικό για όλους τους φοιτητές, επίσης όλοι οι φοιτητές πρέπει να εξεταστούν επιτυχώς σε τρία (3) μαθήματα επιλογής της κατηγορίας (ΠΚ) προκειμένου να ολοκληρώσουν τις σπουδές τους και να λάβουν το πτυχίο τους.

Οπότε, με την απόκτηση του πτυχίου κάθε απόφοιτος του Τμήματός μας από το ακαδημαϊκό έτος 2019-20 και εφεξής θα λαμβάνει και πιστοποίηση παιδαγωγικής και διδακτικής επάρκειας.